cyanic-selkie/wikianc huggingface dataset:
כעדשה
כעדשה הוא אחד משיעורי התורה. עדשה הוא אחד ממיני הקטניות. שיעור 'כעדשה' נאמר לעניין טומאת שרץ, ולעניין טומאת צרעת (מחיה).
שיעור ה'עדשה' הוא השיעור הקטן ביותר שקיים בדיני טומאה וטהרה.
מקור
טומאת עדשה נזכרת כאמור לעניין שיעור טומאת שרצים ולעניין טומאת צרעת 'מחיה'.
חז"ל במסכת חגיגה (יא א) כתבו שעל אף ששיעור 'עדשה' לא נזכר במפורש בתורה, אך הוא מדיוק מלשון התורה, מאחר שפעם אחת נאמר בתורה בפרשת ויקרא ומשמע שנגע בכל השרץ, ופסוק אחר כך נאמר  וממנו משמע שאפילו אם נגע במקצת השרץ נטמא, ומכך למדו חז"ל שהכוונה למקצת מהשרץ שהוא ככולו, והיינו כעדשה, שהרי החומט - שהוא הקטן שבשרצים - תחילת יצירתו בכעדשה.
על גודל העדשה שמשערים בה, נאמר במשנה במסכת כלים.
טומאת שרץ
נבלת שרץ (בשרו או דמו) של אחד משמונה שרצים, והיא מטמאת במגע רק אם היא בשיעור מינימלי של נפח זרע העדשה, שהוא קטן הרבה יותר משיעור כזית שנקבע לטומאת אדם מת או נבלת בעלי חיים. עם זאת, איבר שלם של שרץ - מטמא אף אם אין בו שיעור עדשה.
מחיה
אחד מסוגי הצרעת הוא מחיה, ואמרו במשנה ששיעורה הוא כגודל כעדשה.
שיעור כעדשה
במשנה נאמר כי שיעורה של העדשה הוא ארבע שערות.
באחרונים נחלקו לאיזה שיער מתכוונת המשנה, האם יש לשער את העדשה על פי שיער הראש או שהכוונה היא לשיער הגוף.
לדעת הרמ"א יש לשער בשערות הגוף. אך דעות אחרות סבורות כי לשער את העדשה על פי שערות זרוע היד. אחרים סבורים כי יש לשער בשערות הראש.
בשו"ת מעיל צדקה חישב את גודל העדשה ומצא כי שיעור עדשה בינונית הוא בין 6 ל-6.2 מ"מ.
No Mystery
No Mystery הוא אלבום האולפן החמישי של להקת הפיוז'ן ג'אז-רוק Return to Forever בהובלת הפסנתרן צ'יק קוריאה.
הפקה
בשונה מאלבומים קודמים של הלהקה, בהם כמעט כל השירים אם לא כולם נכתבו על ידי צ'יק קוריאה, באלבום זה כל חבר בלהקה תרם שיר אחד לפחות. צד א' מכיל מספר רצועות שהולחנו על ידי כל אחד מחברי הלהקה, ואילו צד 2 מורכב כולו מקטעים שהלחין קוריאה. לימים האלבום זכה בפרס גראמי על אלבום הג'אז האינסטרומנטלי הטוב ביותר לשנת 1975.
הדרך ההיסטורית יפו–ירושלים
דרך יפו-ירושלים או דרך ירושלים ההיסטורית היא דרך עתיקה בארץ ישראל המקשרת בין יפו (ונמל יפו) עם אזור השפלה, הרי יהודה, עד לשער יפו והעיר העתיקה של ירושלים.
תוואי הדרך
הדרך התחילה בשער ירושלים שהיה קבוע בחומת יפו העתיקה בסמוך אל כיכר השעון של היום ומשם נמשכה הדרך ברחוב עולי ציון (כיום האזור שבו נמצא שוק הפישפשים). משם חצתה הדרך את כיכר עיריית יפו בפינת שדרות ירושלים אל דרך בן-צבי (כביש 44), דרך הפרדסים שהיו ממזרח ליפו על גבול הערים אזור וחולון, היכן שעוברת היום דרך השבעה. משם המשיכה דרך בית דגן אל גבול הערים רמלה ולוד עד לאזור שעל יד מחלף נשרים של ימינו. לאחר מכן המשיכה הדרך בתוואי של כביש 424 לאזור מחלף לטרון ומשם המשיכה על תוואי כביש מספר 1 אל שער הגיא שעובר בתוך נחל נחשון, עד לכניסה המערבית של ירושלים של ימינו. משם המשיכה הדרך ברחוב יפו עד לשער יפו.
חשיבות הדרך במלחמת העצמאות
בכ"ט בנובמבר 1947 החליטה העצרת הכללית של האומות המאוחדות על חלוקת שטחי המנדט הבריטי בארץ ישראל למדינה יהודית ומדינה ערבית. ערביי ארץ ישראל ומדינות ערב דחו ההחלטה ופעלו לסכלה. החל שלב א' במלחמת תש"ח - שלב מלחמת האזרחים. לוחמים בלתי סדירים ערבים פעלו לשיבוש התחבורה היהודית בכל רחבי הארץ באמצעות הצבת מחסומים וירי על כלי רכב. מאמץ מיוחד ריכזו הכנופיות, בהנהגת עבד אל-קאדר אל-חוסייני וחסן סלמה, לשבש את מעבר האספקה מתל אביב לירושלים, הן ביציאה מתל אביב, שחייבה את סלילת מעקף דרך הביטחון, והן בשער בגיא, שחייבה את פריצת המעקף שנודע בשם "דרך בורמה", עד כדי הטלת מצור על היישוב היהודי בעיר.
אלבניה תחת השלטון הגרמני
אלבניה התקיימה דה יורה כמדינה עצמאית, שרשמית נודעה כממלכת אלבניה, במהלך מלחמת העולם השנייה, בין השנים 1943 ו-1944 תחת ניהולה של גרמניה הנאצית.
רקע
באפריל 1939 פלש צבא ממלכת איטליה לממלכת אלבניה, שהייתה עד אז מדינת חסות איטלקית, וכבש עד מהרה את המדינה. זוגו הראשון, מלך אלבניה, נאלץ לצאת לגלות, והמדינה הפכה לחלק מהאימפריה האיטלקית כממלכה נפרדת של הכתר האיטלקי. אלבניה התנהלה דה יורה כמדינה עצמאית, אך הכובשים הקימו במדינה ממשלת בובות תחת חוקה חדשה, שהפכה את אלבניה לארץ חסות איטלקית. המלך ויטוריו אמנואלה השלישי טען לכתר האלבני ובאופן רשמי שלט במדינה עד 25 ביולי 1943 אך בפועל המפלגה נשלטה על ידי ממשלת הבובות של המפלגה הפשיסטית האלבנית.
היסטוריה
עם כניעתה של איטליה הפשיסטית לבעלות הברית בספטמבר 1943, פלשה גרמניה הנאצית לאיטליה, והקימה שלטון בובות, בשם הרפובליקה הסוציאלית האיטלקית ומוסוליני הועמד בראשה. במקביל, נכנס הוורמאכט לכל השטחים והמדינות שהיו נתונות תחת שלטון איטלקי, והכפיפן ישירות לגרמניה.
בספטמבר 1943 הפסיקו כל מחנות הריכוז באלבניה את פעילותם. זמן קצר לאחר מכן, השתלטו הגרמנים על המדינה. קיומה של הממלכה האלבנית נשמר דה יורה, והפוליטיקאי הפרו-גרמני מהדי פראשרי מונה כעוצר וכראש הממשלה. החיילים האיטלקים במדינה נכנעו לגרמנים. לאחר מכן, החלו הכוחות הגרמניים לפעול להשמדתם של כל היהודים החיים באלבניה ובאזורים שסופחו אליה, כולל מערב מקדוניה. הקהילה היהודית במערב מקדוניה, שלא נפגעה תחת הכיבוש האיטלקי, סומנה כמטרה ומיד החלו להישלח קבוצות של יהודים למחנות השמדה, ורכושם נבזז.
לאחר הכיבוש, החלו הגרמנים לארגן מחדש את הממשל האלבני. ב-15 בספטמבר פעל הוועד הלאומי האלבני בחסות גרמנית. ב-3 בנובמבר הוקמה על ידי גרמניה מועצה מלכותית שהוכרה כממשלה הרשמית של המדינה. ג'עפר דווה, בעל ברית אלבני-קוסוברי של הגרמנים, מונה אז לשר הפנים של אלבניה. מאוחר יותר ייסד דווה את הליגה השנייה של פריזרן בקוסובו, תנועה שהכריזה על מלחמת קודש נגד סלאבים, צוענים ויהודים, ושאפה לטהר את אלבניה הגדולה מבחינה אתנית. הגרמנים דרשו מהשלטונות האלבנים לספק להם רשימות של יהודים לגירוש, אך הרשויות המקומיות התחמקו ואף מסרו למשפחות יהודיות מסמכים מזויפים. הגרמנים עשו מאמץ ניכר להפגין שאלבניה הייתה מדינה עצמאית, מסיבות של תעמולה ותועלתנות (כשמצבם הצבאי היה קשה והם נזקקו לשיתוף-פעולה כנה) גם יחד, ועקב כך נמנעו מלהפעיל כפייה נרחבת במדינה. בשל כך, באלבניה גופא הוסיפו היהודים להיות מוגנים מכוח מאמצי האוכלוסייה ועצימת העין המכוונת של הממשל. האס אס לא ערך כמעט מבצעי חיפוש וגירוש.
תיק ביצים
תיק ביצים (באנגלית: Ootheca) הוא מבנה קשיח הנוצר על ידי מינים שונים (בעיקר מקרב חרקים ורכיכות) ומכיל מצבור ביצים.
המילה Ootheca היא לטיניזציה של צירוף מילים שמקורן ביוונית: oo - תחילית שמשמעותה ביצים, ו-theca שמשמעותה מכסה או מיכל. ביוונית Ootheke משמעותה שחלה.
תיק הביצים מכיל לרוב מספר רב של ביצים מוקפות בקצף חלבון המתקשה במגע עם האוויר ליצירת מעטה קשיח המגן על הביצים. חרקים הידועים בתיקי הביצים שלהם הם תיקנאים שאף קיבלו את שמם על שום התיק שנושאת הנקבה וגמלי שלמה, על אף שפעמים רבות מכנים בעברית בטעות את תיק הביצים של גמלי שלמה תטולה.
דינוזאור מילניאל
דינוזאור מילניאל הוא אלבום הראפ התשיעי של הראפר הישראלי סגול 59. האלבום יצא ב-4 באוגוסט 2023 בלייבל קמ"ע.
הפקה ואורחים
האלבום כולל 12 רצועות שהופקו על ידי מגוון רחב של מפיקים: אורי שוחט, רונן סאבו, שירוטו, אדי סומירן, אברי ג'י, נתי גרינברג ושחר נוביק.
באלבום מתארחים לוקץ', ג'ני פנקין, מאור אשכנזי, רוישה, שרק, שגב, רויסון והראפרית סאפאא חתחות.
עוד משתתפים באלבום: הזמרת הילה זהרור (שירה בשיר "ווסט קוסט"), הגיטריסט מיכאל קליסקי (גיטרות בשיר "ווסט קוסט"), המוזיקאי זיו וולפסון (גיטרה ובס בשיר "אאוטסיידר") והראפר/מפיק צוקוש (קולות רקע בשיר "גיים אובר").
האלבום יצא לאור בפורמט דיגיטלי לכל שירותי הסטרימינג וכן על גבי תקליט ויניל.
את עטיפת האלבום צייר המאייר אבי כץ ועיצב אלעד אלחרר, שהיה אחראי גם לעיצוב האלבום פרקי אבות של סגול. זיו וולפסון ביצע את המאסטרינג לאלבום באולפני Wolfsound.
סינגלים
הסינגל הראשון מתוך האלבום, "מה למדתי", שיצא ב-6 ביוני 2023 חיבר את סגול עם הראפרים רוישה ומאור אשכנזי, שניהם בוגרי קורס ראפ והיפ הופ בלימודי החוץ שמלמד סגול בבית הספר למוסיקה רימון. השיר נכנס למספר פלייליסטים רשמיים בשירותי הסטרימינג ספוטיפיי ואפל מיוזיק וצולם לו קליפ בבימויו של הבמאי עידו ברלד.
הסינגל השני "ווסט קוסט" בהפקת אדי סומירן (המפיק הוותיק שעבד בעבר גם עם סאבלימינל, כלא 6, נימי נימ, ואחרים) יצא בתאריך 11 ביולי 2023. השיר "עייפים / סאבו רמיקס" הוא גרסה חדשה לשיר "עייפים" של סגול וג'ני פנקין, שיצא במקור בשנת 2022. שיר הנושא של האלבום, "דינוזאור מילניאל", מבוסס על דגימה מתוך האלבום "רומה" של הזמר והיוצר עמיר לב, ששולבה בשיר באישורו של לב.
אימוץ ילד על ידי הורה שני
אימוץ ילד על ידי הורה שני או אימוץ חורג הוא תהליך שבו בן/בת זוג יכול/ה לאמץ את הילד הביולוגי או המאמץ או של בן/בת זוגה מבלי לבטל את זכויות ההורה החוקי הראשון. תהליך זה מעניין זוגות רבים, שכן הורות חוקית מאפשרת לבן/בת הזוג של ההורה לקבל זכויות שונות כגון: החלטות רפואיות, לתבוע תלות גופנית או לקבל משמורת במקרה של מות ההורה הביולוגי.
לאורך השנים ארגונים ועמותות אמריקאיות שונות הצהירו על תמיכתן באימוץ ילד על ידי הורה שני של בן או בת הזוג מאותו המין בהן התאחדות הרפואה האמריקאית שקבעה כי היעדר הכרה משפטית במערכת יחסים בין זוגות מאותו המין "עלולה לגרום לפערים בתחום הבריאות אצל ילדים להורים להט"ב". איגוד עורכי הדין האמריקאי הצהיר על תמיכתו באימוץ ילד על ידי הורה שני על ידי זוגות לא נשואים בטענה כי "האימוץ הוא האינטרס של הילד". האקדמיה האמריקאית לרפואת ילדים הצהירה גם כן על תמיכה באימוץ ילד על ידי הורה שני. האקדמיה האמריקנית לפסיכיאטריה של ילדים ומתבגרים הצהירה על התנגדותה ל-"כל גילויי אפליה על בסיס נטייה מינית או זהות מגדרית בנוגע לזכויות משמורת, אומנה או אימוץ".
מדינות רבות ברחבי העולם המערבי בעיקר, תומכות גם כן באופן דומה באימוץ ההורה השני. ביולי 2011, הצהיר משרד העבודה, המשפחה והרווחה בסלובניה כי החוק הקיים מאפשר אימוץ ילד על ידי הורה שני. בהקשר לאימוץ והורות להט"ב באוסטרליה, החל משנת 2008, האפשרות הטובה ביותר הייתה לפנות לבית המשפט לענייני משפחה באוסטרליה בבקשה למתן צו הורות כ-"אנשים אחרים החשובים לטיפול, לרווחה ולהתפתחות הילד". הצו מספק "סטטוס קוו" חשוב אם היולדת תמות, ומונע מבני משפחה אחרים לקחת משמורת מיידית על הילד.
אם אימוץ ילד על ידי הורה שני אינו אפשרות חוקית במחוזות או מדינות מסוימות, הקמפיין לזכויות אדם, מציע לנקוט בצעדים זהירים כגון: הסכם משמורת בכתב או הסכם הורה משותף בין השותפים. מוצע גם לאסוף ראיות כדי להוכיח ששני בני הזוג חיים יחד כמשפחה.
בז נודד
בז נודד (שם מדעי: Falco peregrinus) הוא מין של עוף דורס בסוג בז השייך למשפחת הבזיים.
מאפיינים
אורך גופו של הזכר הוא כ-40 ס"מ ושל הנקבה כ-48 ס"מ. משקל הבוגרים הוא 580 גרם עד קילוגרם. גבו של הבז הנודד הוא בצבעי אפור-כחול, ראשו שחור, ומצידי לחייו נמשך מעין שפם כהה עד מעל הגרון. גחונו בהיר ועליו כתמים שחורים הנמשכים לרוחב הגוף. דונגית-האף של הבז הנודד צהובה, וכן גם רגליו. המקור והציפורניים שחורים. לפי מדידות אחרונות של נשיונל גאוגרפיק מהירות השיא של הבז הנודד (בצלילה) היא 389.46 קמ"ש, והוא היצור המגיע למהירות התנועה הגבוהה ביותר מכל בעלי החיים בעולם.
תת-מינים
לבז הנודד 17–19 תת-מינים מתוכם שלושה מצויים בישראל. בנוגע לאחד מהם, הבז המדברי, קיימת מחלוקת בין המדענים אם הוא מין בפני עצמו או תת-מין של הבז הנודד.
תפוצה
הבז הנודד הוא אחד מהדורסים הנפוצים בעולם, ולמעשה הוא נמצא בכל העולם מלבד באנטארקטיקה ובניו זילנד. הוא מקנן אף בערים ומשגשג מאוד בעיר ניו יורק רוויית גורדי השחקים והיונים. בישראל הבז הנודד מקנן נדיר בתל אביב.
מזון
מזונו של הבז הנודד מורכב בעיקר מציפורים קטנות עד בינוניות, מפעם לפעם הוא צד גם יונקים, זוחלים וחרקים.
רבייה
זוג בזים נודדים נשארים ביחד לכל החיים, וחוזרים לאותו קן כל שנה. בז נודד נוהג לקנן על מצוקים גבוהים וגם על בניינים גבוהים. הוא מטיל כ-3 עד 5 ביצים, שמשקלן נע בין 44 ל-48 גרם. הדגירה אורכת 28 עד 30 ימים, והנקבה דוגרת רוב הזמן. הצעירים נשארים בקן כ-35 עד 40 ימים לאחר הבקיעה.
מקור השם
מין זה תואר לראשונה על ידי הטקסונום האנגלי מרמדיוק טאנסטול (Tunstall) בשנת 1771. פירוש שמו הלטיני של הבז הנודד: Falco = מגל או חרמש, המציין את צורת כנפיו הפרושות בשעת תעופה, ו-peregrinus, המציין את עובדת הימצאותו של הבז הנודד כמעט בכל העולם.
בתרבות
עקב גודלו, חוזקו ומהירותו של הבז הנודד, הוא משמש כעוף ציד בספורט הבזיירות, ונהוג לאלף אותו לשם כך, בעיקר בארצות המפרץ הפרסי. הבז הנודד משמש כציפור הלאומית של איחוד האמירויות הערביות ושל אנגולה.
יהונתן כהן
יהונתן כהן (נולד ב-16 במרץ 1979) הוא עיתונאי, שדרן כדורגל ומגיש טלוויזיה ישראלי.
איתן עזריה
איתן עזריה (נולד ב־12 במאי 1983) הוא כדורגלן עבר ישראלי, ששיחק בעמדת המגן הימני, ומאז פרישתו משמש כיועץ מנטלי.
יהונתן כהן
ביוגרפיה
כהן נולד בירושלים. גדל בגבעה הצרפתית ובבקעה. למד בבית הספר המסורתי ובתיכון לאמנויות. שירת ביחידת דובר צה"ל. השתחרר מהצבא בשנת 2001 ומשמש כקצין בדרגת סרן במילואים. בעל תואר ראשון בחינוך, חברה וספורט מהמכללה האקדמית קריית אונו.
התחיל את דרכו בערוץ הספורט לאחר שחרורו מהצבא בשנת 2001. הוא שימש ככתב ב"חדשות הספורט", שדרן קווים, מגיש תוכניות ושדרן כדורגל. הגיש את התוכניות "חדשות הספורט", "שער השבת", "מועדון ספורט", "מועדון כדורגל FC", "אולפן פתוח" ו"אולפן הלילה" בערוץ הספורט.
כהן שידר את משחקי הליגה הלאומית בכדורגל. משדר את משחקי ליגת העל וגביע המדינה בכדורגל. כמו כן מגיש את ההסכת "עולים לרגל" יחד עם אסף אבולעפיה. ב-2022 הצטרף לצוות כאן 11 מהמונדיאל בקטאר, ושידר את משחקי שלב הבתים ושמינית הגמר, לצד הפרשן אסף כהן.
לצד עיסוקו בתקשורת הספורט, כהן כתב בין השנים 2010–2020 את טור ביקורת האוכל "אוכלים צהריים", שפורסם בעיתון כל העיר ובאתר הארץ. ב-2022 החל להגיש את ההסכת הקולינרי "מדברים מהבטן", לצד עמית אהרנסון. כמו כן הוא מתקלט בערבי מוזיקה עברית. בשנת 2023 שידר בערוץ כאן 11 את משחקי נבחרת ישראל עד גיל 20, במסגרת הגביע העולם, לצד הפרשנית אושרת עיני.
יהונתן כהן הוא ממייסדי קטמון מועדון אוהדים ואוהד של הפועל ירושלים ווסטהאם יונייטד.
נשוי ואב לשלושה, מתגורר בתל אביב.
איתן עזריה
קריירה כשחקן
בעונת 2005/2006 עבר למכבי הרצליה מהליגה הלאומית, עמה עלה בעונתו הראשונה לליגת העל מהמקום הראשון. עזריה שיחק במכבי הרצליה במשך 3 עונות, שתיים מהן בליגת העל. בעונת 2006/2007 זכה עם הקבוצה בתואר הראשון והיחיד בתולדותיה, גביע הטוטו, כקפטן הקבוצה. בסיום עונת 2007/2008 ירד עם מכבי הרצליה לליגה הלאומית. בעונת 2008/2009 שיחק בקבוצת בני סכנין.
בעונת 2009/2010 עבר להפועל עכו. ב־20 ביולי 2009, במסגרת אחד ממשחקי ההכנה לעונה של הפועל עכו נגד עירוני קריית שמונה, קרע את גיד אכילס והתבשר בבית החולים שלא יוכל לשוב ולשחק כדורגל.
עזריה ערך 41 הופעות בנבחרות ישראל הצעירות.
קריירה כיועץ מנטלי
לאחר שפרש ממשחק פעיל בגין הפציעה בגיד אכילס, החל עזריה לשמש כיועץ מנטלי לספורטאים. בשנת 2012 הקים את חברת המנטאליסט, העוסקת באימון מנטלי ושיפור הביצועים הספורטיביים בקרב ספורטאים, כדורגלנים, מאמני כדורגל ומועדוני כדורגל. עזריה עובד לפי מודל המבוסס על מחקרים של פסיכולוגי ספורט ויועצים מנטליים בינלאומיים, כולל תוכניות עבודה שנבנו ביחד עם פרופסור מיכאל בר-אלי ועם ד"ר פטריק כהן, מומחים לפסיכולוגיית ספורט, לצורך מימוש הפוטנציאל האישי. התוכניות הותאמו למנטאליות של הספורטאי הישראלי.
בעונת 2013/2014 מונה ליועץ המנטלי של מועדון הכדורגל עירוני קריית שמונה וליווה את המועדון במשך שנתיים, במהלכן זכתה הקבוצה לראשונה בתולדותיה בגביע המדינה, סיימה במקום השני בליגת העל והשתתפה במוקדמות הליגה האירופית. בעונת 2015/2016 מונה ליועץ המנטלי של הפועל באר שבע וליווה את המועדון במשך 4 עונות, במהלכן זכתה הקבוצה בשלוש אליפויות רצופות, שני תוארי אלוף האלופים וגביע הטוטו, וכן העפילה פעמיים ברציפות לשלב 32 הגדולות של גביע אופ"א.
בשנת 2019 מונה לתפקיד היועץ המנטלי של הנבחרת הצעירה של ישראל בכדורגל לקראת טורניר מוקדמות אליפות אירופה. בנוסף, הוא אחד מאנשי המקצוע במערך המנטלי של פרויקט המצוינות "2022" מטעם ההתאחדות לכדורגל בישראל, לטיפוח הכישרונות של דור העתיד. ביולי 2020 מונה עזריה לתפקיד היועץ המנטלי של מכבי חיפה. כעבור פחות משנה זכתה הקבוצה באליפות המדינה הראשונה שלה בעשור האחרון.
לצד ליווי ספורטאים, עזריה מלווה ארגונים, משמש כמרצה וכראש חוג האימון המנטלי בבית הספר למנהלים של האוניברסיטה הפתוחה. בנוסף, הוא כתב 4 ספרים העוסקים באימון מנטלי.
לעזריה פודקאסט העוסק בתהליכים מנטליים שונים. שמו "הביולוגיה של הווינרים".
שכונת ידידיה
שכונת ידידיה (שכונת החבאנים) היא שכונה בדרום-מזרח תל אביב. שטחה כ-136 דונם, והיא גובלת בדרך לוד בצפון, בלבנה במערב, בפארק אריאל שרון במזרח ובדרום.
היסטוריה
השכונה נבנתה החל משנת 1954 בשטח בו שכנה עד מלחמת העצמאות העיירה סלמה, שנכבשה במבצע חמץ, דרומית מזרחית לגרעין הכפר (כפר שלם כיום) ובקרבת פארק אריאל שרון, על ידי יוצאי יהדות חבאן שבתימן ולכן נקראת לעיתים גם שכונת החבאנים. בדצמבר 1949 דיווחה עיריית תל אביב כי בשכונה גרים 250 איש ב-40-50 בתים והיא לא חוברה לרשת המים העירונית.
שטח השכונה, הנמצא בבעלות מינהל מקרקעי ישראל, לא הוגדר מבחינה מוניציפלית. אף שהשכונה לא נכללה בתחום השיפוט של תל אביב, העירייה סיפקה לתושבים שירותי חינוך, בריאות, רווחה ופינוי אשפה.
ב-2001, שר הפנים, חיים רמון, אימץ את החלטותיה של ועדת החקירה שמינה לספח את השטח לתחום שיפוטה של עיריית תל אביב.
פיתוח השכונה
השכונה מאופיינת בבתים פרטים בבנייה לא מוסדרת על מגרשים גדולים יחסית, במקבצי בתים פזורים בין שדות ופרדסים. במהלך השנים המקום נשכח ולא זכה לפיתוח עירוני. רק בשנת 2013 חוברו בתי השכונה למערכת ביוב מוסדרת.
נחל כופר, המנקז את אזורי כפר המכביה והפארק הלאומי ברמת גן, חוצה את השכונה ומתחבר לנחל אילון. הנחל היה מקור להצפות שהתרחשו בשכונה כמעט מדי חורף. בדרכו אל נחל אילון חצה נחל כופר דרך עפר הנקראת כיום רחוב גורית קדמן (ע"ש הרקדנית, חוקרת הפולקלור וכלת פרס ישראל). בשנת 2015, במסגרת עבודות הפיתוח של פארק אריאל שרון הועתק קטע מנחל כופר, העובר בתוך שכונת ידידיה, לתוך אפיק טבעי בשטחים הפתוחים של הפארק.
מסגד הקתדרלה של מוסקבה
מסגד הקתדרלה של מוסקבה (ברוסית: Московская соборная мечеть) הוא המסגד הראשי של מוסקבה, רוסיה. ממוקם בשדרת אולימפיסקי, קרוב לאצטדיון האולימפי בנפת משצ'אנקה מרכז העיר.
היסטוריה
המסגד הישן נהרס ב-11 בספטמבר 2011. ההחלטה להרוס אותה הייתה שנויה במחלוקת. ביוני 2008 הוכר המסגד כאובייקט של מורשת תרבותית, אולם בסוף 2008 הוא הוסר מרשימת המונומנטים ההיסטוריים והארכיטקטוניים. כך, בזמן ההריסה, היא לא הייתה מוגנת כבעבר. היו תוכניות לשחזור המסגד ופרויקט השחזור תוכנן על ידי האדריכל איליאס טזייב. אחת הסיבות לשיקום הייתה שהמבנה סטה בכמה מעלות מהכיוון למכה. הפרויקט כלל פירוק המסגד, איסוף כל האבנים והרכבתו מחדש בכיוון המתוקן. עם זאת, בשנת 2009, מועצת המופתי של רוסיה פיטרה את טזייב, טענה תחילה כי יבצעו פרויקט שחזור נוסף ואז הרסה את הבניין בטענה שהוא עלול להתמוטט. טזייב הצהיר לאחר ההריסה כי השחזור עדיין אפשרי, והמבנה לא היה בסכנת קריסה.
עם הריסתו, מסגד הקתדרלה במוסקבה הפך לבניין הדתי הראשון שנהרס במוסקבה מאז 1978.
מסגד חדש
במקום נבנה מסגד חדש שנחנך רשמית ב-23 בספטמבר 2015. למסגד החדש קיבולת של עשרת אלפים מתפללים. בטקס חנוכת המסגד השתתפו נשיא רוסיה ולדימיר פוטין, נשיא טורקיה רג'פ טאיפ ארדואן ומחמוד עבאס, יו"ר הרשות הפלסטינית, יחד עם מנהיגים מוסלמים מקומיים.
בניינים בארמית בבלית
צורת הפועל בארמית בבלית דומה לצורת הפועל העברי, ושתיהן בעלות מאפיינים רבים של שפות שמיות. לפועל שישה בניינים, שלושה פעילים ושלושה סבילים בהתאמה:
בניין פְּעַל (קל) בארמית בבלית
בניין פְּעַל בארמית בבלית מַקְבִּיל לבניין קל בעברית.
הפועל כְּתַב בארמית בבלית מַקְבִּיל לפועל כָּתַב בעברית.
הטבלה הבאה מסכמת את ההטיות של הבניין הקל בעבר.
דוגמה: אֲתָא - בָּא
הפועל אֲתָא בארמית בבלית מַקְבִּיל לפועל בָּא בעברית.
קל - בינוני (הווה)
קל בינוני (הווה) - הכולל את כינויי המְּדָבֵּר:
כָּתֵיבְנָא - כּוֹתֵב אני (כותבני)
המילה כָּתֵיבְנָא בארמית בבלית היא למעשה הלחם של שתי המילים הארמיות כָּתֵיב + אֲנָא.
המילים עֲסִיק ואֲנָא בארמית בבלית מקבילים למלה עֲסִיקְנָא בארמית בבלית. דוגמה: אָתֵינָא - אֲנִי בָּא
אָתֵי / אָתְיָא – צורת הבינוני (הווה) של הפועל אתי.
עם כינוי המילים אָתֵי/ אָתְיָא + אֲנָא בארמית בבלית מקבילים למלה אָתֵינָא בארמית בבלית. לדוגמה, אָתֵינָא: המילה אָתֵי/ אָתְיָא + ואחריה הסיומת נָא.
אָתִינָן – צורת הבינוני אָתוּ / אָתֵיָין בתוספת הסיומת ־נָן. צירופה של סיומת זו לצורת בינוני מוכר למשל מן המילים אָתֵינָא, אָתֵיתְּ, אָתִינָן. מקור: מָקוֹר, שֵׁם הַפֹּעַל, שֵׁם פְּעֻלָּה (בניין פְּעַל)
(לְ)מֵיתֵי / לְמֵיתָא = (לָ)בוֹא
המָקוֹר: צורת פועל שאין לה זמן וגוף (infinitive, נדיר בעברית כמו שָמוֹר).
שֵׁם פְּעֻלָּה: (לְ)מֵיתֵי / לְמֵיתָא בארמית בבלית מַקְבִּיל למילה (לָ)בוֹא בעברית, ולמילה ביאה (שם הפעולה).
עָתִיד: לִיכְתּוֹב = יִכְתּוֹב
הפועל לִיכְתּוֹב בארמית בבלית מַקְבִּיל לפועל יִכְתּוֹב בעברית.
בניין אִתְפְּעֵל (מקבילה: נִפְעַל)
בניין אִתְפְּעֵל מקביל לבניין נִפְעַל בעברית.
בניין אִתְפְּעֵל - עבר: אִי (תְ)כְּתֵיב במשמעות נִכְתַּב. אִתְפְּעֵל - עתיד:
הפועל לִ(תְ)כְּתֵיב בארמית בבלית מַקְבִּיל לפועל יִכָּתֵב בעברית.
בניין אַפְעֵל (מקבילת הִפְעִיל)
בניין אַפְעֵל מקביל לבניין הִפְעִיל בעברית.
בניין אַפְעֵל בזמן עבר
הפועל אַפְקֵיד בארמית בבלית מַקְבִּיל לפועל הִפְקִיד בעברית.
דוגמה: אַיְיתִי = הֵבִיא
הפועל אַיְיתִי בארמית בבלית מַקְבִּיל לפועל הֵבִיא בעברית.
בניין אַפְעֵל (מקביל להפעיל) בהווה - עם סיומת כינוי הנושא
דוגמה: אַפְעֵל בהווה, עם כינוי המדבר: מַיְיתֵינָא - מֵבִיא אֲנִי (בדומה ל"מביאני" בלשון חז"ל).
הסִיֹּמֶת (בארמית סֵיפָא) לצורה בארמית בבלית במשמעות כנוי מְדַבֵּר:
דוגמה: המילים מַיְיתֵי/ מַיְיתָא + אֲנָא בארמית בבלית מקבילים למלה מַיְיתֵינָא בארמית בבלית. לדוגמה, " מַיְיתֵינָא": המילה מַיְיתֵי/ מַיְיתָא + ואחריה הסיומת נָא.
צורת המקור, ושם הפועל או שם הפעולה
בניין אַפְעֵל בצורת מקור, שֵׁם הַפֹּעַל או שֵׁם פְּעֻלָּה:
צורת המָקוֹר – היא צורת פועל שאין לה זמן וגוף (infinitive).
דוגמה בעברית:
בניין אַפְעֵל (המקביל ל"הפעיל"), בזמן עתיד
דוגמה: הפועל לַפְקֵד בארמית בבלית מַקְבִּיל לפועל יַפְקִיד בעברית.
דוגמה: לַיְיתֵי בארמית בבלית מַקְבִּיל לפועל יָבִיא בעברית.
בניין אִתַפְעַל (מקביל להופעל העברי) בזמן עבר
בניין אִתַפְעַל מקביל לבניין הָפְעַל בעברית.
אִתַפְעַל עבר
דוגמה: הפועל אִיתּוֹתַב בארמית בבלית מַקְבִּיל לפועל הוּשַׁב בעברית.
בניין פַּעֵל (מקבילת פִּיעֵל)
בניין פַּעֵל מקביל לבניין פִּעֵל בעברית.
בניין פַּעֵל ואִתְפַּעַל, שמתאפיינים בדגש חזק תבניתי בעי"ן הפועל, לדוגמה קַדֵּיש וְיִתְקַדַּשׁ, מכונים בשם "הבניינים הכבדים" או "הבניינים הדגושים". יש להם משמעות של פעולה מכוונת או מועצמת ומרוכזת.
הדגש החזק התבניתי מוביל להכפלה של עי"ן הפועל, וכתוצאה מכך ההברה שלפני הדגש הופכת להברה סגורה ומתנהגת לפי כללי התנועות (למשל היחטפות
בניין אִתְפַּעַל (מקבילת פוּעַל)
בניין אִתְפַּעַל, עם דגש בעי"ן הפועל (אתקדּש), מקביל לבניין פוּעל בעברית (או נתפעל, במשמעות שאולה מהארמית: סביל נמשך, חוזר, או חזק ומכוון.
מילון שורשים
שורשים המשמשים הרבה בספרות היהודית בבלית. (מפתח בעמוד 49 של ספרו של פרנק):
משפחה מודרנית
משפחה מודרנית (באנגלית: Modern Family) היא סדרת טלוויזיה אמריקאית מסוגת קומדיה מוקומנטרית של רשת ABC. הסדרה נוצרה על ידי כריסטופר לויד וסטיבן לויתן ומופקת על ידי Fox Television Studios. הסדרה עלתה לראשונה לשידור ב-23 בספטמבר 2009. והסתיימה ב-8 באפריל 2020. הסדרה עוקבת אחר קורות משפחותיהם של ג'יי פריצ'ט, בתו קלייר דאנפי ובנו מיטשל פריצ'ט המתגוררים בלוס אנג'לס. ג'יי חי עם אשתו השנייה גלוריה, קולומביאנית הצעירה ממנו בשנים רבות והוא מגדל איתה את בנה מני, שלפני גיל העשרה. בנוסף, בעונה השלישית מגלה גלוריה שהיא בהריון מג'יי ובעונה הרביעית היא יולדת את ג'ו. קלייר היא עקרת בית ואמא שבעונה החמישית מצטרפת לעסק של אביה, הנשואה לפיל דאנפי ולהם שלושה ילדים (היילי, אלכס ולוק). מיטשל ובן-זוגו קמרון הם זוג חד-מיני, הוריה המאמצים של תינוקת וייטנאמית, לילי.
הסדרה עלתה לאוויר ברשת ABC ב-23 בספטמבר 2009 וזכתה לתשבחות המבקרים. הסדרה זכתה ב-22 פרסי אמי לכל אורך עונותיה מתוך 75 מועמדויות, בהם חמש פעמים ברציפות בפרס אמי לסדרת הקומדיה הטובה ביותר, בפרס פיבודי, חמישה פרסי גילדת שחקני המסך בפרס גלובוס הזהב לסדרה הקומית הטובה ביותר לשנת 2011 וכן בפרסים נוספים, והייתה מועמדת בין היתר לעוד פרסי גלובוס הזהב ולפרס הליגה ההומו-לסבית נגד השמצה.
בישראל, הסדרה שודרה בערוץ yes Comedy וכיום יש שידורים חוזרים וכל הסדרה קיימת ב-VOD. ב-24 ביולי 2020 עלו כל 11 העונות לשידור בנטפליקס, אך ב-31 בדצמבר 2021 הסדרה ירדה משידור בחברה.
דמויות
"משפחה מודרנית" סובבת סביב שלוש משפחות אשר קשורות זו לזו דרך ג'יי פריצ'ט וילדיו, קלייר ומיטשל. המשפחות נפגשות אחת עם השנייה באירועים משפחתיים, בשכונת המגורים, ודרך קשרים בין-משפחתיים.
פרקים
נדמה שרוב הפרקים של הסדרה אינם עוקבים אחר רצף כרונולוגי כלשהו. חלק מהפרקים נפתחים בכך שחלק מהדמויות "מתראיינות" למצלמה (בדומה לסרט תיעודי) ונשאלות על נושא מסוים בתחום היחסים או משפחה, וסביב נושא זה נעה עלילת הפרק - אשר עוקב אחר התנהלויות מביכות, הרפתקאות, תאונות ותקלות אשר עוברות על בני ובנות המשפחה באופן טבעי באותו היום.
פרק יכול להתמקד בדמות מסוימת או במשפחה מסוימת או בין יחסים בין שתי דמויות וכדומה. רבים מהפרקים מסתיימים בראיון של אחד מבני המשפחה אשר אומר את דעתו על הנושא שבו דן הפרק, ובכך מסכם אותו מנקודת מבטו. בנוסף, סוף הפרק כמעט תמיד יכלול פתרון מעודד לסוגיה שהתעוררה בפרק ויפתור קונפליקטים או מתחים שהתעוררו במהלכו. ישנם פרקים אשר אין בהם קו עלילה אחיד, אך הם יעקבו אחר אירוע מסוים המקשר בין כל שלוש המשפחות.
עונה 1
העונה הראשונה של הסדרה שודרה בארצות הברית החל מ-23 בספטמבר 2009 ועד ל-19 במאי 2010. רשת השידור הזמינה בתחילה 13 פרקים ושיבצה אותם בעונת השידורים של סתיו 2009–2010, אך ב-8 באוקטובר 2009 לסדרה ניתן אישור לעונה שלמה שכללה 24 פרקים.
עונה 3
שידורה של עונה זו בארצות הברית החל ב-21 בספטמבר 2011 והסתיים ב-23 במאי 2012. העונה כללה 24 פרקים. לאורך העונה, קאם ומיטש מנסים לאמץ תינוק זכר ממוצא אמריקאי, נפגשים עם מספר אמהות המוסרות את ילדיהם לאימוץ, ואף דנים עם קלייר על האופציה ליצור זיגוטה מהביצית שלה ומהזרע של קאם, כך שהתינוק יהיה מחצית פריצ'ט ומחצית טאקר. כמו כן, בתחילת העונה דילן, בן זוגה של היילי, מצטרף אל המשפחה לחופשה משפחתית, בה מציע נישואין להיילי. היילי דוחה את הצעתו והשניים נפרדים. השניים נפגשים שנית בפרק 22 בעונה בדיסנילנד וחוזרים. בפרק סיום העונה, קאם ומיטש מוצאים תינוק לאימוץ, אך האם מחליטה לשמור אותו בסופו של דבר, ובנוסף, גלוריה מגלה שהיא בהריון מג'יי.
עונה 4
שידורה של עונה זו בארצות הברית החל ב-26 בספטמבר 2012 והסתיים ב-22 במאי 2013. העונה כללה 24 פרקים. בחודש יולי, לפני שהחלו צילומי העונה הרביעית, פרץ סכסוך בין כל השחקנים הראשיים לבין הפקת הסדרה. השחקנים, שקיבלו עד אז 65 אלף דולר לפרק (למעט אד אוניל, שהשתכר 105 אלף דולר והצטרף למאבקם של השחקנים האחרים לאות סולידריות), דרשו העלאה בשכרם, וטענו שהחוזה עליהם הוחתמו הוא בלתי חוקי. לאחר משא ומתן השחקנים קיבלו חוזים חדשים והמשבר נפתר.
עונה 5
שידורה של עונה זו בארצות הברית החל ב-25 בספטמבר 2013 והסתיים ב-21 במאי 2014. העונה כללה 24 פרקים.
עונה 7
שידורה של עונה זו בארצות הברית החל ב-23 בספטמבר 2015 והסתיים ב-18 במאי 2016. העונה כללה 22 פרקים.
עונה 8
שידורה של עונה זו בארצות הברית החל ב-21 בספטמבר 2016 והסתיים ב-17 במאי 2017. העונה כללה 22 פרקים.
עונה 10
שידורה של עונה זו בארצות הברית החל ב-26 בספטמבר 2018. עונה זו מכילה 22 פרקים.
עונה 11
שידורה של עונה זו בארצות הברית החל ב-25 בספטמבר 2019 והסתיים ב-8 באפריל 2020. עונה זו היא העונה האחרונה בסדרה, היא כללה 18 פרקים כאשר פרק הסיום היה פרק כפול ששודר ברצף.
ביקורות
רותה קופפר, כתבת הטלוויזיה של עיתון "הארץ", כתבה על הסדרה: "הסיטקום משפחה מודרנית, הוא משב רוח מרענן. זו סדרה מצחיקה, מודעת לעצמה, חריפה ומתוקה, שמחזירה את ההומור למצבים המשפחתיים בלי לחנך או לעקוץ יותר מדי. יש בה מידה נכונה של אירוניה ואהבה לצד כתיבה מושחזת, משחק מעולה, דמויות ייחודיות והרבה מאוד מצבים קומיים". הסדרה מתאפיינת ברמה מסוימת של שבירת הקיר הרביעי, כך שלעיתים קרובות הדמויות מגניבות מבט חטוף אל המצלמה ומחוות הבעה שמשדרת לצופה "שים לב לזה" או "האם שמת לב?".
המסגד העתיק של מוסקבה
המסגד העתיק של מוסקבה (ברוסית: Московская историческая мечеть) נבנה בשנת 1823 כדי להחליף מסגד פרטי קדום יותר שנהרס בעקבות שריפת 1812 שפרצה במוסקבה. מיקומו הוא רחוב בולשאיה טטרסקאיה בשכונת זמוסקובורצ'יה, שכונה שיישבה בעבר על ידי טטרים.
האדמה הייתה בבעלות סוחר טטרי, נסארבאי חשאלוב. שלטונות הצאר התירו את הקמתו של "בית תפילה מוסלמי" בתנאי שלא ייקרא מסגד ושחזיתו לא תשתנה משמעותית מהבתים סמוכים. הקופולה והמינרט נוספו בשנת 1880. המדרסה במקום קיימת משנת 1915.
המסגד הושבת על ידי הסובייטים בשנת 1939 והמינרט נהרס בשנת 1967. האימאם האחרון נאסר ב-1963 ונורה מאוחר יותר. התפילה במסגד לא התחדשה עד 1993. המינרט נבנה מחדש בשנת 1992.
פריז, טקסס
תקציר העלילה
זהו סרט מסע, סרטי מסע יוצרים תחושה של מסעות מקבילים מסע פיזי/גאוגרפי - מנטלי /נפשי שהדמות עוברת תוך כדי התפתחות העלילה. הסרט מתחיל בלונג שוט המצולם ממעוף הציפור. מדבר צחיח, טרוויס מתהלך במדבר ומעל חג נשר. התחושה שהצופה מקבל, ייאוש וסכנה. המצלמה מתמקדת בטרוויס שצועד במדבר ללא עניין ומטרה כשלצופה ברור שהוא יצא למסע התאבדות.
ביקורות
שהסרט יצא הוא התקבל בביקורות מהללות. המבקרים שיבחו את הבימוי המדוייק של ונדרס, את עבודת המצלמה של רובי מיולר ואת הופעות המשחק של כל קאסט השחקנים. הסרט זכה בפרס דקל הזהב בפסטיבל קאן של אותה השנה ועוד בשלל פרסים. כיום הסרט נחשב ליצירת מופת קולנועית ולאחד מטובי הסרטים של הבמאי. בשנת 2023 הסרט נכנס לרשימת 250 סרטים הטובים בכל הזמנים של המגזין sight and sound במקום ה- 192.
שם הסרט
שם הסרט אינו מתייחס למקום התרחשות העלילה, אלא לתמונה בבעלותו של טראוויס שבה מצולמת חלקת אדמה שוממה שבבעלותו של טראוויס, בעיר פריז שבמדינת טקסס בארצות הברית. האובססיה של טראוויס כלפי העיר נובעת מהעובדה שהוריו סיפרו לו ששם התעברה אימו. בתמונה נראה מדבר צחיח, אך במציאות העיר נושקת ליערות מזרח טקסס, הרחק ממדבר כלשהו.
סגנון
מוזיקת הגיטרה, שמלווה את הסרט לכל אורכו, מבוססת על שירו של וילי ג'ונסון, זמר בלוז עיוור משנות ה-20.
סלמנקה (מדריד)
סלמנקה (בספרדית: Salamanca) הוא רובע במדריד, בירת ספרד. הרובע ממוקם צפונית מזרחית למרכז ההיסטורי של מדריד. נכון ל-2022 הרובע מונה כ-151,000 תושבים.
סקירה כללית
הרובע נתחם בשדרת רקולטוס ושדרת קסטיאנה ממערב, ברחוב אלקלה ורחוב קאלה או'דונל מדרום, שדרת אבנדיה (M-30) ממזרח ורחוב מריה דה מולינה ושדרת אמריקה מצפון. הרובע משתרע על פני כ-5.39 קמ"ר.
תתי אזורים
הרובע מחולק מנהלית ל-6 תתי אזורים (המכונים "באריוסס"):
דמוגרפיה
נכון ל-2022 הכיל הרובע כ-150,775 תושבים שחיו ב-58,742 יחידות מגורים שונות, כאשר צפיפות האוכלוסין ברובע הייתה 279 נפשות לדונם.
כלכלה
ברובע נמצאות מספר גבוה למדי של נציגויות דיפלומטיות, כמו למשל שגרירות שווייץ, שגרירות צרפת, שגרירות ארצות הברית, ושגרירות איטליה.
בסלמנקה נמצא גם בית הספר למנהל עסקים IE Business School המדורג בין עשר בתי הספר לעסקים המובילים בעולם.
אחד מהאתרים המתויירים ביותר ברובע היא זירת מלחמות השוורים "לס ונטאס".
מיכל הקטנה והמפלצות
מיכל הקטנה והמפלצות היא סדרת טלוויזיה ישראלית המשודרת בערוץ הופ! החל מ-2015. העונה השנייה עלתה ב-2016 והשלישית "זמן לזוז" עלתה ב-2018.
תקציר העלילה
ביער קסום גרה מיכל הקטנה עם שתי המפלצות שלה פוגו וטריק ופותרת בעיות לחבריה ביער הקסום, בסוף כל פרק מיכל מסיימת אותו בשיר.
ההצגה
ההצגה של מיכל הקטנה והמפלצות הייתה עלילה שונה לאחר הסדרה עצמה, בהצגה זו מיכל מציירת את עולמה הקסום ומציירת מפלצות יצורים חדשים.
עונה שלישית - זמן לזוז!
העונה צולמה ב-1 בנובמבר 2018 בעונה השלישית מיכל הקטנה בו המכשפה פוגו וטריק לומדים משחקי ילדות מוכרים ושרים שירים של "משחקי ילדות ישראלית" שהלחין אסי טל בשנת 2004.
הנריק גולד
הנריק גולד (בפולנית: Henryk Gold; ורשה, 1902 – ניו יורק, 9 בינואר 1977) היה מלחין, מעבד ומנהל מוזיקלי יהודי-אמריקאי יליד פולין.
קורות חיים
נולד בוורשה למשפחה מוזיקלית: אמו הלנה הייתה ממשפחת הכליזמרים המפורסמת מלודיסטה, ואביו מיכאל היה חלילן בתזמורת האופרה של ורשה. אחיו של ארתור גולד מלחין וזמר שנרצח בטרבלינקה.
כשסרטים אילמים בפולין איבדו את הפופולריות בעקבות הגעתו של זמר הג'אז של אל ג'ולסון, אלפי מוזיקאים פולנים שניגנו בבתי הקולנוע איבדו את פרנסתם. הם החלו ליצור תזמורות גדולות וקטנות המנגנות מוזיקת ריקודים וג'אז. החלוצים היו האחים ארתור והנריק גולד, האחים סטניסלב ויז'י פטרסבורסקי, זיגמונט קרסינסקי ושימון קטאשק, קז'ימייז 'אנגלרד, ג'וליאן הליצקי. הנריק גולד היה המנהל המוזיקלי. הם ניגנו קונצרטים בבית הקפה מפורסם "Ziemiańska" ברחוב ובתיאטרון רביו ברחוב סנקביץ. הנריק ניהל את מועדון הלילה "אדריה" עם אחיו ברחוב מוניושקי.
גולד כתב מאות יצירות מוזיקליות לטנגו, פולקות, פוקסטרוט, וכן ואלסים, ושילב בהם מוטיבים יהודיים. הלהיטים שלו כללו את "נוסטלגיה", "יסמין" ו"כשאני משתכר היום".
לבסוף הוא היגר לעיר ניו יורק, ארצות הברית.
הדיוויזיה ה-17 (בריטניה)
הדיוויזיה ה-17 של הצבא הבריטי (הצפונית) הייתה דיוויזיה בריטית אשר לחמה במלחמת העולם הראשונה.
Messieurs les noyés de la Seine
Messieurs les noyés de la Seine (בעברית: האדונים הטובעים של הסן) הוא שיר שבוצע על ידי הזמר הבלגי, פוד לקלרק. השיר ייצג את בלגיה בהופעת הבכורה שלה, באירוויזיון 1956. השיר נכתב על ידי רוברט מונטל, והולחן על ידי ז'אן מירט וז'אק סאי. השיר הושר שלישי בסדר ההופעות, לפני גרמניה ואחרי שווייץ.
רקע
בדומה לשאר שירי התקופה, השיר אופיין בסגנון שאנסון צרפתי. במרכז מילות השיר, עומד אדם שנלכד במערכת יחסים מורכבת, ללא אהבה, ומנסה להתאבד באמצעות טביעה בנהר הסן.
באירוויזיון
ב-24 במאי 1956, השיר בוצע על ידי לקלרק בתחרות האירוויזיון. מיקומו הסופי של השיר אינו ידוע היות שמארגני התחרות הכריזו על הזוכה בלבד, מעריצים רבים של התחרות טוענים כי השיר סיים במקום השישי עם שתי נקודות. השיר השני של בלגיה בתחרות, "Le plus beau jour de ma vie", בוצע על ידי הזמרת מוני מארק.
חזה מרפרף
חזה מרפרף (פלייל צ'סט Flail chest) הוא מצב בו קטע מכלוב הצלעות נשבר כתוצאה מטראומה גופנית ומתנתק מדופן בית החזה.
חזה מרפרף מתרחש כאשר כמה צלעות סמוכות (לפחות 2) נשברות במספר מקומות (לפחות שני מקטעים בכל צלע) מה שגורם לכך שחלק מדופן בית החזה נע באופן עצמאי. הדבר ניכר בכך שהקטע המנותק נראה כמתנועע בכיוון הפוך לשאר דופן החזה: כשבית החזה עולה המקטע נותר למטה וכשבית החזה שוקע המקטע נותר למעלה, מצב זה מכונה: נשימה פרדוקסאלית.
סימנים ותסמינים
חזה מרפרף נגרם כתוצאה מטראומה התסמינים העיקריים הם כאבים בחזה וקשיי נשימה. סימן מובהק נוסף הוא הנשימה הפרדוקסאלית (עם זאת הנשימה הפרדוקסאלית עלולה להיווצר בשלב מאוחר יותר, כך שהעדרה אינו מהווה הוכחה לשלילת חזה מרפרף).
התנועה המתמדת של הצלעות השבורות מסיבה למטופל כאבים עזים, הותרת המצב ללא טיפול עלול להוביל לדום נשימה (בנוסף ייתכנו פגיעות נוספות כתוצאה מהחבלה שהובילה לשברים בצלעות). הקצוות השבורים החדים של הצלעות עשויים לנקב קרומי הפלאורה והריאות ולגרום לפנאומותורקס או פנאומומדיאסטינום.
מועצת הפיתוח של מזרח אסיה
המועצה הוקמה בנובמבר 1938 במהלך כהונות של ראש ממשלת יפן, פומימרו קונואה והייתה שתאם את מדיניות סין בממשלה. המועצה נועדה בתחילה לקדם את הפיתוח התעשייתי והמסחרי בסין וזאת על מנת להגביר את התמיכה בשלטון היפני בשטחים שכבשו במהלך המאה ה-20. עם זאת, הסוכנות במהירות נפלה לידי הצבא היפני הקיסרי, שהפכה אותה לכלי לביצוע עבודת כפייה ושעבוד במכרות ובתעשיות מלחמה.
המועצה אוחדה למשרד מזרח אסיה הגדולה ב-1942.
היסטוריה
מלחמת סין–יפן השנייה לא נגמרה בזריזות כפי שהבטיח הצבא היפני הקיסרי, ובעקבות כך החליט ראש הממשלה היפני, פומימרו קונואה להקים סוכנות מרכזית שתתאם את כל הפעולות הממשלתיות והיוזמות הכלכליות באזור סין, פרט לענייני היחסים הדיפלומטיים, שנשארו בתחומי משרד החוץ. המועצה נתנה חסות לפיתוח תעשייתי ומסחרי, יצירת מקומות עבודה ותשתיות, ובכך תגביר את התמיכה בשלטון היפני בשטחים שכבשה במהלך מלחמת סין-יפה ובמלחמת העולם השנייה.
המועצה הקימה מספר סניפים ברחבי השטחים הכבושים בין; עם זאת, עמדות הכוח במועצה נתפסו במהירות על ידי אנשי הצבא היפני הקיסרי, שקיווה להגביל את כל המעורבות האזרחית בסין ולאחר מכן מינה את הגנרל יאנגאווה הייסוקה לפקח על פעולותיו. על פי ההיסטוריון הסיני ז'יפן ג'ו, המועצה הפעילה מערכת שלמה של עבודת כפייה ג'ו טוען כי לפחות חמישה מיליון אזרחים סינים מצפון סין וממנצ'וקוו היו משועבדים לעבודה במכרות ובתעשיות מלחמה במגרת מועמת הפיתוח של מזרח אסיה. המועצה הייתה גם מעורבת באופן ישיר במתן כספים לסוחרי אופיום סינים וזאת כ"טובה" לממשלות ששיתפו פעולה עם היפנים, בהן ממשלת ואנג ג'ינג-ויי, מנגג'יאנג ומנצ'וקוו. טענות אלו גם איששו ראיות אחרות, שפורסמו על ידי בית הדין הבינלאומי הצבאי למזרח הרחוק.
המועצה אוחדה למשרד מזרח אסיה הגדולה ב-1942.
חקרי לב
שו"ת חקרי לב הוא ספר שו"ת שחיבר הראשון לציון רבי רפאל יוסף חזן. הספר זכה למעמד נכבד בין ספרי השו"ת של האחרונים, ורבים מצטטים מדבריו.
שם הספר
שם הספר נגזר מגימטריה של שם המחבר ושם אביו, בדרך הבאה: יוסף בן אדון אבי חיים, לזכרו של אביו.
כתיבת הספר ומטרתו
מקדמת דנא, נכתב הספר על סדר משנה תורה לרמב״ם, אולם לקראת הדפסתו נסדר הספר מחדש לשאלות (חקירות) ותשובות על סדר השולחן ערוך.
השפעה
את הספר מביאים רבות חכמי הדורות הבאים. במיוחד יש לציין את נכד המחבר, רבי חיים פלאג'י, שמזכיר תדיר את דברי "חקרי לב". הרב עובדיה יוסף היה משבח רבות את הספר ומעודד את תלמידיו ללמוד אותו. בנוסף היה נוהג ללכת עם ספר זה ועם ספר תורת חסד של הרב שניאור זלמן פרדקין בחיקו, והיה מכנה אותו "שאגת אריה של הספרדים":
חלקים ומהדורות
בראשונה נדפס הספר בחלקים:
שמונת החלקים הראשונים של הספר נדפסו בכמה מהדורות צילום מאוחר יותר, כגון בשנת התש"ל - התשל"א בירושלים ובה נעשתה חלוקה חדשה של הספר ל12 כרכים. בשנת תשמ"ז החלה הדפסה של הספר אך הדבר נעצר אחרי הדפסת החלק הראשון על אורח חיים עקב מחסור בתקציב. בשנת 1998 הוציא מכון המאור את הספר במהדורה חדשה ומוגהת גם היא ב12 חלקים בתוספת כרך מפתחות.
האי דין
{{פירושונים|
קנדה
}}
דין (אי, אנטארקטיקה)
האי דין (באנגלית: Dean Island) הוא אי מול חופי ארץ מרי בירד בשטח מדף הקרח גץ, במחצית הדרך בין האי גראנט לאי סיפל שבאנטארקטיקה.
האי, מכוסה קרח, והוא מוקף על ידי מדף הקרח גץ, באמצע בין האי גראנט לאי סיפל, למול חופי ארץ מרי בירד.
ארכו של האי 37 קילומטרים ורוחבו 19 קילומטרים.
בקצה הדרומי של האי נמצאת נקודת קול.
גילוי האי
האי התגלה ב-5 בפברואר 1962, עת נראה מסיפון אוניית משמר החופים של ארצות הברית גליישר, שהייתה באותה עת 37 קילומטרים מהאי.
לקריאה נוספת
• Otto von Kotzebue, A Voyage of Discovery, Into the South Sea and Beering's Straits, PP 158-159
העולם המטורף של דוד חיים
עלילה
לאחר שנפרד מחברו הטוב בובו דוד חיים מנהל את הכל בו שלו, בכל פרק הוא מקבל הודעה מהאגדות שחפץ אחד צריך לייצר, מבעד לדלת הסודית שלו נמצא עולמו המטורף שהוא בעצם חדר משחקים שבו יש שני חברים חדשים בשם מיקה ומישו שרבים בין בעיה לפתרון.
סורקיס
"סורקיס" הוא שם משפחה יהודי-אשכנזי ופירושו הוא "בן שרה".
בלה שאגאל
בלה רוזנפלד שאגאל (ברוסית: Бэлла Розенфельд-Шагал; 15 בדצמבר 1895, ויטבסק – 2 בספטמבר 1944, ניו יורק), סופרת ביידיש יהודייה ילידת-רוסיה, אשתו של האמן מארק שאגאל. בלה שאגאל היוותה נושא לרבים מציוריו של בעלה.
תולדות חייה
בלה רוזנפלד נולדה למשפחת סוחרים אמידה מחסידי חב"ד בעיר ויטבסק שבאימפריה הרוסית. היא הייתה הצעירה מבין שבעת ילדי המשפחה. סיימה את הגימנסיה המקומית בהצטיינות ונתקבלה ללימודים בפקולטה למדעי הרוח באוניברסיטת מוסקבה שם סיימה את לימודיה ב-1914. מאותה תקופה עד שנת 1920 הייתה גם פעילה כשחקנית תיאטרון.
כבר ב-1909 פגשה את מארק שאגאל, שהיה באותו זמן חניך חסר כל של הצייר ליאון באקסט. באותה שנה צייר אותה מארק בציורו המפורסם "הכלה עם הכפפות השחורות". לדברי מארק, אהבתם החלה ברגע שהם ראו אחד את השני ונמשכה 35 שנים. בלה הבינה מיד את גודל כישרונו של בעלה לעתיד, ומאז השפעתה עליו ועל יצירתו הייתה מכרעת.
ב-1915 הם נישאו ועברו לפטרוגרד שנה לאחר מכן נולדה בתם המשותפת היחידה - אידה. שנתיים לאחר מכן ב-1918 הם שבו לוויטבסק וב-1922 היגרו לליטא ואחר כך לגרמניה. ב-1924 הם התגוררו בפריז ולאחר מכן בדרום צרפת. ב-1931 הם ביקרו בארץ ישראל ומאז התעוררו בבלה געגועים למחוז ילדותה, וסביבתו היהודית, והיא החלה לכתוב את זיכרונותיה בשפת היידיש.
ראבסנטמיקלוש
בראבסנטמיקלוש חיו 9 יהודים בשנת 1880
בלה שאגאל
תולדות חייה
בלה נעצרה במרסיי ב-1941 אולם שוחררה והזוג שאגאל נמלט לארצות הברית.
יצירתה
ב-1945 פרסם מארק שאגאל את ספרה המפורסם ביותר "נרות דולקים" (ברענענדיקע ליכט) שיצא לאור ביידיש בניו יורק. הספר אויר ברישומיו של בעלה, מארק.
מסגד החאן
מסגד החאן (רוסית: Ханская мечеть) בקאסימוב הוא המסגד העתיק ביותר במחוז ריאזאן, מרכז רוסיה. הוא מתוארך לחאנות של קאסים מהמאה ה-15 וה-16. לדברי קדיר עלי, מסגד הלבנים נבנה על ידי שחאגלי בשלב כלשהו באמצע המאה ה-16. אחרים מאמינים כי המסגד היה קיים עוד בימי שלטונו של חאן קאסים. המבנה המקורי נהרס לבקשתו של פיוטר הגדול בשנת 1702, אך מינרט האבן הרחב שלו שרד.
בלה שאגאל
יצירתה
ב-1947 יצא ספרה "הפגישה הראשונה" (די ערשטע באגעגעניש) בו היא מתארת את פגישותיה הראשונות עם מארק, וראשית אהבתה אליו.
מסגד החאן
המסגד הקיים הוקם בסמוך למינרט הישן בשנת 1768. לאצילי הטטארים המקומיים נוספה קומה שנייה בשנת 1835. קצת יותר קרוב לנהר אוקה נמצאת נקודת ציון מקומית נוספת, המאוזוליאום של שחאלי מאמצע המאה ה-16. מסגד החאן שימש כמוזיאון ציבורי מאז שנות השלושים.
בלה שאגאל
יצירתה
ספרה הראשון וחלקים מספרה השני תורגמו לעברית בידי יהודה יערי ויצאו לאור בכרך אחד בהוצאת דביר ב-1970. ספריה תורגמו לשפות רבות נוספות.
מסגד החאן
העיצוב המינימליסטי של המינרט, עם קירותיו הלא מעוטרים, מזכיר את זה של מינרט גואנטה המפורסם של מסגד הואיינג בגואנגג'ואו, בדרום סין.
שלשלת הקבלה (ספר)
שלשלת הקבלה הוא ספר שחובר על ידי רבי גדליה אבן יחיא (1526–1587), החיבור עוסק בכרונולוגיה יהודית ובסיפורים מתולדות עם ישראל. המחבר מכנה שם הספר בהקדמתו "ספר יחייא".
הונדה קונצ'רטו
הונדה קונצ'רטו (ביפנית: ホンダ・コンチェルト, באנגלית: Honda Concerto) היא מכונית משפחתית מתוצרת יצרנית הרכב היפנית הונדה, ויצרנית הרכב הבריטית קבוצת אוסטין-רובר אשר יוצרה בין השנים 1992 – 2000.
שלשלת הקבלה (ספר)
תוכן הספר
בחלקו הראשון מספר המחבר בארוכה את תולדות העם היהודי מהבריאה ועד זמנו, בהמשך מסכם את הספר בקצרה, ומסכם את חיבור ספרי הקודש. בחלק השני של הספר מובאים דרשות שונות, דרוש על הגלגלים, דרוש על יצירת הולד, דרוש על הכשפים, עולם הנשמות, דרוש על רוחות בדיני בני אדם, מהות הנפש וכוחותיה, דרוש המטבע והמידות, מדרגות המלאכים, גן עדן וגיהנום, כתב ולשון הראשונים, ולאחר מכן חוזר שוב על קורות העולם, בחלק השלישי עוסק החיבור בחכמי האומות ובגזירות שהיו נגד ישראל.
הונדה קונצ'רטו
ביפן דגמי "הונדה קונצ'רטו" יוצרו בין השנים 1988 – 1992 ובבריטניה דגמי "הונדה קונצ'רטו" יוצרו בין השנים 1989 – 1994.
שלשלת הקבלה (ספר)
תוכן הספר
בהקדמת הספר כתב על מגמת החיבור, הצגת השתלשלות התורה, חינוך לאמונה לאורם של סיפורי גזירות, וגיבוש הרעיון של ייחוד עם ישראל ותורתו.
הביקורת על הספר
ראשון מבקרי הספר היה הישר מקנדיא אשר כתב בספרו מצרף לחכמה,, הרב יחיאל היילפרין כתב אף הוא בהקדמה לספרו סדר הדורות "כי רובו ככולו מלא טעות", אך למרות כן הרבה לצטט ממנו סיפורים רבים, בעקבות כן טען המהדיר נפתלי משכיל לאיתן, שלא עלה כלל על דעתו של הרב היילפרין שבעל שלשלת הקבלה הכניס לספרו דברים תמוהים ושקרים, ומה שכותב שבעל שלשלת הקבלה הביא שקרים, כוונתו לטעויות בתאריכים וכדומה.
החיד"א בספרו שם הגדולים השיג על הספר בצורה חריפה אף יותר מקודמיו:
ההיסטוריון אהרן זאב אשכולי כתב בספרו התנועות המשיחיות בישראל:
מאן SL200
מאן SL200 (בגרמנית : MAN SL200) הוא אוטובוס מתוצרת חטיבת המשאיות והאוטובוסים MAN Truck & Bus בבעלות מאן, אשר יוצר בין השנים 1988–1973 ב-גרמניה.
שלשלת הקבלה (ספר)
הביקורת על הספר
ד"ר ארתור מנתון טען שישנן בספר מספר טעויות, אך לא יותר משאר ספרים, ובוודאי אינו מלא שקרים.
מאן SL200
גרסה טרוליבוס דגם "MAN SL-E 200"
דגם "מאן SL200" הוסב לרכב חשמלי על ידי חברת הבת "Gesellschaft für elektrischen Straßenverkehr" שעסקה בתחום מתחילת שנות ה-70.
שלשלת הקבלה (ספר)
הביקורת על הספר
אברהם דוד מנה חמישה סוגי טעויות בספר, א. קיצור המקורות שעל ידי כך לא מובנת כוונת המחבר, ב. לעיתים מזהה שני אישים כאיש אחד, ג. טעויות בקביעת זמנים של אישים ומאורעות, ד. החלפת אב בבנו או תלמיד ברבו, ה. שיבושים כרונולוגים. דוד מסביר את הטעויות באי הבנת המקור או בטעות במקור עצמו.
מאן SL200
גרסה טרוליבוס דגם "MAN SL-E 200"
בשנת 1975 שווקו 22 יחידות מהדגם החשמלי (טרוליבוס) שהיה קרוי "MAN SL-E 200".
שלשלת הקבלה (ספר)
לקריאה נוספת
אברהם דוד, מפעלו ההיסטוריוגרפי של גדליה אבן יחייא בעל שלשלת הקבלה. חיבור לשם קבלת תואר דוקטור. ירושלים, תשל"ו.
מאן SL200
גרסה טרוליבוס דגם "MAN SL-E 200"
8 יחידות פעלו בעיר מנשנגלדבך עד שנת 1981 בשנת 1988 הם נמכרו לעיר "דיסלדורף". 14 יחידות בעיר דיסלדורף עד שנת 1988.
הציוד החשמלי הגיע מ-"Bosch", סוללות המתיחה הייתה של "Varta".
פרישת הממלכה המאוחדת מהאיחוד האירופי
פרישתה של הממלכה המאוחדת מהאיחוד האירופי (מכונה גם: ברקזיט או ברקסיט; מאנגלית: Brexit, הלחם בסיסים של: Britain Exit) יצאה לפועל ב-31 בינואר 2020 בשעה 23:00 (לפי שעון לונדון; חצות לפי שעון בריסל) והביאה לסיומן של 47 שנות חברות הממלכה המאוחדת במוסדות האירופיים.
הממלכה המאוחדת הייתה חברה במוסדות האירופיים החל מ-1973, אז הצטרפה לקהילה הכלכלית האירופית, הארגון שהפך מאוחר יותר לאיחוד האירופי. תהליך הפרישה החל ב-29 במרץ 2017 עם הפעלתו של סעיף 50 באמנת ליסבון, לאחר שבמשאל עם שהתקיים ב-23 ביוני 2016 הצביעו רוב תושבי הממלכה המאוחדת בעד פרישה מן האיחוד והכרעתם אושרה על ידי פרלמנט הממלכה המאוחדת. התהליך היה אמור להסתיים ב-29 במרץ 2019, אך המועצה האירופית אישרה, לבקשת הממלכה המאוחדת, דחייה של המועד ל-31 בינואר 2020. הסדרי הפרישה מעוגנים בהסכם שאושר על ידי מדינות האיחוד והממלכה המאוחדת. עם כניסת הפרישה לתוקף ב-1 בפברואר 2020, החלה תקופת מעבר עד סוף השנה. ב-24 בדצמבר נחתם הסכם סחר מקיף בין בריטניה לאיחוד, שנכנס לתוקף עם סיום תקופת המעבר ב-31 בדצמבר 2020, בשעה 23:00 שעון לונדון, אז פרשה בריטניה סופית ומעשית מהאיחוד האירופי, ואינה כפופה יותר למוסדות האיחוד ולחוקיו.
רקע
לאחר מלחמת העולם השנייה החלו מאמצים מצד מדינות מערב אירופה לכונן ארגונים בינלאומיים שיובילו לשיתוף פעולה ואינטגרציה בין המדינות. לאורך השנים מדיניות הממלכה המאוחדת הייתה אמביוולנטית כלפי מאמצים אלה. וינסטון צ'רצ'יל קרא בנאום ב-1946 להקמת "ארצות הברית של אירופה" שתאחד בין צרפת, גרמניה ומדינות אירופה אחרות, אך בחזונו הוא ראה את הממלכה המאוחדת כידידה של קונפדרציה אירופית מסוג זה, ולא כחלק ממנה. הממלכה המאוחדת הצטרפה ב-1948 לארגון לשיתוף פעולה אירופאי (OEEC) שנועד ליישם את תוכנית מרשל והפך לאחר מכן לארגון לשיתוף פעולה ופיתוח כלכלי (OECD). ב-1949 הצטרפה הממלכה המאוחדת למועצת אירופה כחברה מייסדת. אולם, ב-1951 היא נמנעה מלהצטרף לקהילת הפחם והפלדה האירופית שהייתה היסוד של הקהילה הכלכלית האירופית שנוצרה בהסכם רומא ב-1957.
לאחר שלא לקחה חלק בכינון הקהילה הכלכלית האירופית, הקימה הממלכה המאוחדת יחד עם נורווגיה, שוודיה, דנמרק, פורטוגל, אוסטריה ושווייץ את איגוד הסחר החופשי האירופי כתחליף עבור מדינות שלא רצו להצטרף לקהילה הכלכלית. אולם, היקף הסחר של הממלכה המאוחדת עם מדינות הקהילה נותר גדול מהיקף הסחר עם מדינות האיגוד. בשנת 1961 הממלכה המאוחדת ניהלה מגעים להצטרפות לקהילה הכלכלית האירופית, אך המהלך כשל כיוון שנשיא צרפת שארל דה גול התנגד לו וכיוון שהממלכה המאוחדת סירבה להתגמש בנוגע לתנאי ההצטרפות. ב-1967 הגישה הממלכה המאוחדת בקשה נוספת להצטרפות ונדחתה שוב על ידי דה גול.
למרות תמיכתה בהישארות בקהילה האירופית, תאצ'ר הייתה אמביוולנטית כלפי התפתחות הארגון. היא תמכה במדיניות שקידמה סחר חופשי בין המדינות, אך התנגדה להתפתחות של מערכת רגולציה אירופית שהיוותה לתפיסתה פגיעה בריבונות הבריטית ובשוק החופשי במדינה. למרות זאת, ממשלת תאצ'ר צירפה את הלירה שטרלינג הבריטית למנגנון שער החליפין האירופי ב-1990 עד כישלון המנגנון ב-1992.
ג'ון מייג'ור שהחליף את תאצ'ר בתפקיד ראש ממשלת הממלכה המאוחדת הנהיג מדיניות ידידותית יותר כלפי אינטגרציה אירופית ובהובלתו הממלכה המאוחדת חתמה על אמנת מאסטריכט שהובילה להקמת האיחוד האירופי, זאת למרות התנגדות ציבורית ופרלמנטרית שכמעט הביאה להפלת ממשלתו. עם כניסת האמנה לתוקף ב-1993, הפכה הממלכה המאוחדת לחלק מהאיחוד האירופי, אך לא חתמה על הפרק החברתי באמנה והבטיחה לעצמה את הזכות להימנע מאימוץ המטבע האירופי בעתיד.
ממשלתו של טוני בלייר העמיקה את שיתוף הפעולה עם האיחוד האירופי בכך שאישרה את אמנת אמסטרדם, כולל הפרק החברתי שלא אושר קודם לכן, ותמכה בהרחבת האיחוד במסגרת אמנת ניס. עם זאת, הממלכה המאוחדת בראשות טוני בלייר סירבה לצירוף המדינה לגוש האירו והותירה את המדינה מחוץ לאמנת שנגן. בכך שמרה הממלכה המאוחדת על עצמאות הלירה שטרלינג ושמרה על עצמאות מערכת ביקורת הגבולות שלה. הממשלה של גורדון בראון אישרה את אמנת ליסבון ב-2007.
לאחר המשבר הכלכלי ב-2008 והתפטרות בראון ב-2010, הממשלה של דייוויד קמרון החליטה להתנגד להעמקה של שיתוף פעולה אירופי. הקואליציה בראשותו של קמרון דרשה בחינה מחדש של סעיפים הנוגעים להגירה ורגולציה באיחוד. ברקע למדיניות היו המשבר הכלכלי ומשבר החוב האירופי, שהובילו להתגברות ההגירה לבריטניה מתוך מדינות האיחוד, חוסר ודאות לגבי יציבות האירו, השלכות חברתיות-כלכליות בתוך הממלכה המאוחדת וסימנים לעלייה של כוחות פוליטיים אירוסקפטים כגון מפלגת UKIP. קמרון עצמו התנגד לפרישה של הממלכה המאוחדת מהאיחוד האירופי. ב-23 בינואר 2013 הוא נשא נאום בו הצהיר על תמיכתו בהיותה של הממלכה המאוחדת חלק מהאיחוד האירופי. באותו הנאום הוא סקר את הבעיות הרבות שעומדות בפני האיחוד, הציע רפורמה מקיפה שתשנה את עקרונות האיחוד, הסביר כי ההסכמה הדמוקרטית בממלכה המאוחדת לאיחוד האירופי צרה מאוד, והכריז שהוא בעד קיומו של משאל עם על יציאה של הממלכה המאוחדת מהאיחוד.